15. nóvember

15. nóvember er 319. dagur ársins (320. á hlaupári) samkvæmt gregoríska tímatalinu. 46 dagar eru eftir af árinu.

Atburðir 
 1666 - Svíþjóð og Bremen sömdu um frið sem batt enda á Annað Brimastríðið. 
 1678 - Síðasta borgin í Sænsku Pommern, Greifswald, gafst upp fyrir Brandenborgurum.
 1859 - Ólympíuleikar Zappas voru settir í Aþenu í fyrsta sinn.
 1884 - Berlínarráðstefnan um nýlendur í Afríku hófst.
 1888 - Í Reykjavík var haldið upp á 25 ára valdatíma Kristjáns konungs níunda með því að kveikja á kerti í nánast hverjum glugga.
 1907 - Lagður var hornsteinn að núverandi Kristjánsborgarhöll í Kaupmannahöfn.
 1919 - Alþingiskosningar voru haldnar á Íslandi.
 1920 - Fyrsti fundur Þjóðabandalagsins var haldinn í Genf í Sviss.
 1923 - Óðaverðbólgan í Þýskalandi náði hámarki: fyrir einn Bandaríkjadal fengust 4.200.000.000.000 þýsk mörk.
 1932 - Knattspyrnuvöllurinn Major Antônio Couto Pereira í Brasilíu var opnaður.
 1948 - Tilraunastöðin að Keldum hóf formlega starfsemi.
 1956 - Löndunarsamningur milli Breta og Íslendinga batt enda á fyrsta þorskastríðið.
 1966 - Knattspyrnusamband Eyjaálfu var stofnað.
 1966 - Mölflugumaðurinn sást í annað sinn.
 1969 - Hannibal Valdimarsson og Björn Jónsson stofnuðu Samtök frjálslyndra og vinstri manna.
 1971 - Intel setti fyrsta örgjörva heims á markað: Intel 4004.
 1975 - Norræni fjárfestingarbankinn var stofnaður á Norðurlandaráðsþingi í Stokkhólmi.
 1976 - Fyrsti gingapinn uppgötvaðist við eyna Oahu á Hawaii.
 1978 - Áfengisauglýsingar voru bannaðar í Svíþjóð.
 1978 - Flug Loftleiða LL 001: Farþegaþotan Leifur Eiríksson í eigu Loftleiða fórst í aðflugi á Colombo á Sri Lanka og fórust með henni 197 manns.
 1983 - Norður-Kýpur lýsti yfir sjálfstæði.
 1985 - Mikið illviðri fylgdi krappri lægð sem gekk yfir Ísland. Járnplötur fuku víða og eitt elsta tré í Reykjavík brotnaði.
 1987 - Brașov-uppreisnin hófst í Rúmeníu.
 1988 - Frelsissamtök Palestínu viðurkenndu tilvist Ísraels og lýsti jafnframt yfir stofnun Palestínuríkis á Vesturbakkanum.
 1988 - Fyrsta Fairtrade-merkið var gefið út af Max Havelaar-stofnuninni í Hollandi.
 1990 - Samþykkt var í borgarstjórn Reykjavíkur að gefa afgreiðslutíma verslana frjálsan.
 1993 - Í Kasakstan var nýr gjaldmiðill, tenga, tekinn upp í staðinn fyrir rúblur.
 2000 - Indverska fylkið Jharkhand var stofnað.
 2003 - 25 létust þegar bílasprengjur sprungu við samkomuhús gyðinga í Istanbúl í Tyrklandi.
 2008 - Búsáhaldabyltingin: Að minnsta kosti sjö þúsund manns mótmæltu við Austurvöll vegna efnahagskreppunnar.
 2008 - Fundur 20 helstu iðnríkja heims var haldinn í Washington til að takast á við alþjóðlegu fjármálakreppuna.
 2008 - Sómalskir sjóræningjar náðu sádíarabíska risatankskipinu Sirius Star á sitt vald.
 2017 - Forseti Simbabve, Robert Mugabe, var settur í stofufangelsi í valdaráni hersins. Hann sagði af sér 6 dögum síðar.
 2017 - Málverkið Salvator Mundi eftir Leonardo da Vinci seldist á uppboði fyrir 450 milljónir dala sem var nýtt met í málverkasölu.

Fædd 
 1316 - Jóhann 1. Frakkakonungur (d. 1316).
 1397 - Tommaso Parentucelli, síðar Nikulás 5. páfi (d. 1455).
 1498 - Elinóra af Austurríki, drottning Portúgals og síðar Frakklands (d. 1558). 
 1607 - Madeleine de Scudéry, franskur rithöfundur (d. 1701).
 1609 - Henríetta María Englandsdrottning (d. 1669).
 1708 - William Pitt eldri, breskur stjórnmálamaður og forsætisráðherra (d. 1778).
 1738 - William Herschel, enskur stjörnufræðingur (d. 1822).
 1784 - Jérôme Bonaparte, konungur Vestfalíu (d. 1860).
 1837 - Philip W. Heyman, danskur athafnamaður (d. 1893).
 1862 - Gerhart Hauptmann, þýskur rithöfundur og Nóbelsverðlaunahafi (d. 1946).
 1887 - Georgia O'Keeffe, bandarískur myndlistarmaður (d. 1986).
 1891 - Erwin Rommel, þýskur marskálkur (d. 1944).
 1919 - Sigríður Þóra Valgeirsdóttir, íslenskur sálfræðingur (d. 2011).
 1923 - Herdís Þorvaldsdóttir, íslensk leikkona. (d. 2013).
 1929 - Ed Asner, bandarískur leikari.
 1930 - J. G. Ballard, breskur rithöfundur (d. 2009).
 1932 - Alvin Plantinga, bandarískur heimspekingur.
 1935 - Mahmoud Abbas, forseti Palestínu.
 1942 - Daniel Barenboim, argentínsk-ísraelskur píanóleikari.
 1945 - Anni-Frid Lyngstad, sænsk söngkona.
 1947 - Bill Richardson, bandarískur stjórnmálamaður.
 1950 - Hjálmar Árnason, íslenskur stjórnmálamaður.
 1953 - Toshio Takabayashi, japanskur knattspyrnumaður.
 1963 - Toru Sano, japanskur knattspyrnumaður.
 1970 - Patrick M'Boma, kamerúnskur knattspyrnumaður.
 1977 - Sean Murray, bandarískur leikari.
 1991 - Helga Margrét Þorsteinsdóttir, íslensk frjálsíþróttakona.

Dáin 
 1184 - Beatrix af Búrgund, keisaraynja, seinni kona Friðriks Barbarossa (f. 1143).
 1280 - Albertus Magnus, þýskur heimspekingur og guðfræðingur (f. 1193).
 1630 - Johannes Kepler, þýskur stærðfræðingur og stjörnufræðingur (f. 1571).
 1670 - Comenius, tékkneskur rithöfundur (f. 1592).
 1713 - Þorleifur Halldórsson, íslenskur rithöfundur (f. 1683).
 1787 - Christoph Willibald Gluck, þýskt tónskáld (f. 1714).
 1863 - Friðrik 7. Danakonungur (f. 1808).
 1885 - Ásgeir Einarsson, íslenskur stjórnmálamaður (f. 1809).
 1908 - Cixi keisaraekkja, einvaldur í Kína (f. 1835).
 1915 - Joe Hill, bandarískur aðgerðasinni (f. 1879).
 1916 - Henryk Sienkiewicz, pólskur rithöfundur (f. 1846).
 1917 - Émile Durkheim, franskur félagsfræðingur (f. 1858).
 1948 - Matthías Einarsson, íslenskur læknir (f. 1879).
 1958 - Tyrone Power, bandarískur leikari (f. 1914).
 1994 - Hallvard Magerøy, norskur textafræðingur (f. 1916).
 1997 - Ólafur K. Magnússon, íslenskur ljósmyndari (f. 1926).

Nóvember